**PITANJA**

1. „I reče Gospod Bog: Nije dobro da je čovek sam“ je stih iz Talmuda? NE (Postanje 2:18)
2. Termin *cedaka* ima značenje slobode i dobročinstva? NE, ima značenje pravde i dobročinstva.
3. Rabi Akiva i rabi Mier su bili jevrejskog porekla? NE, prešli su u jadizam.
4. Verske vođe, u doba Hrama, mogle su biti na određenom važnom položaju bez obzira na svoje poreklo? DA – npr. kopile, koje pripada jednom od najnižih staleža u društvu moglo je da se uzdigne i do višeg položaja od sveštenika jer, kao što konstatuje Mišna, „učeno kopile ima prednost nad neobrazovanim Visokim sveštenikom“
5. Prema Mišni po redosledu genealoške važnosti na prvom mestu su Izraeliti, Jevreji čiste porodične loze? NE – Sveštenici, odnosno muški potomci prvosveštenika Arona
6. *Harurim* su potomci zabranjenih brakova koje su sklapali sveštenici? NE, to su oslobođeni robovi.
7. *Šetukim* su osobe koje nisu znale ko im je otac ili majka? NE, to su osobe koje nisu znale ko im je otac.
8. Gerimim su deca iz zabranjenih brakova? NE, to su konverititi u judaizam.
9. *Zekut avot* su etika otaca? NE, *zekut avot*, u prevodu „zasluge otaca“ je doktrina koja zagovara da potomak ima koristi od pravednih dela svojih predaka. Pirke avot je etika otaca.
10. Doktrina *pirke avot* su „zasluge otaca“? NE, nego *zekut avot*.
11. Doktrina *zekut avot* zagovara da predak ima koristi od pravednih dela svojih potomaka?
12. *Asufim* su osobe koje nisu znale ko im je deda? NE, to su osobe koje nisu znale ko su im otac ili majka.
13. *Halalimim* je bilo dozvoljeno da sklapaju brakove sa svešteničkim staležom? NE, potomci zabranjenih brakova koje su sklapali sveštenici; njima nije bilo dozvoljeno da sklapaju brakove sa svešteničkim staležom i smatrani su običnim Izraelitima.
14. *Netinmi* nisu smatrani potpunim Jevrejima usled konverzije izvršene prevarom? DA, oni su potomci Gibeonita (stanovnici antičkog grada Gibeon) koji su bili obrezani u Jošuino vreme i koji nisu smatrani potpunim Jevrejima pošto je njihova konverzija izvršena prevarom;
15. Akeda doslovno znači žrtvovanje? NE, znači vezivanje, a odnosi se na Avramovo žrtvovanje Isaka.
16. Dina je bila žena velikog učenjaka Akibe? NE, njegova žena je bila Rahela.
17. Rahela je prodala svoj miraz kako bi njen muž mogao da se posveti izučavanju Tore? NE, Rahela je prodala svoju kosu.
18. Cela knjiga Šemot je u suštini jedna saga o porodici? NE, to je knjiga Berešit/Postanja.
19. Prema Bibliji majka je vlasnik porodične imovine? NE, vlasnik je otac.
20. Prema Bibliji muškarac je mogao da ima više žena? DA, ali je monogamija bila uobičajenija od poligamije koja je bila redak izuzetak.
21. Prema Bibliji razvedenoj ženi je bilo zabranjeno da se vrati u roditeljski dom? NE, ćerka koja je postala udovica ili se razvela mogla je da se vrati u domaćinstvo svog oca.
22. Kralj David kada je trebalo da presudi oko spornog majčinstva nad malim detetom, osmislio je trik kako da izazove reakciju saosećajnosti kod prave majke? NE, to je učinio kralj Solomon.
23. U Talmudu je dat spisak rođaka po krvi sa kojima čovek ne može da se oženi? NE, u Tori je dat spisak rođaka po krvi sa kojima čovek ne može da se oženi čime je napravljena razlika između čvrste porodične strukture i promiskuitetnih veza.
24. Ah i ahot su hebrejske reči koje znače otac i majka? NE, to su brat i sestra.
25. Sinagoga je najvažniji faktor za opstanak judaizma i očuvanje jevrejskog načina života? NE, to je porodica.
26. Bet av znači vrhovni sud? NE, to je glava porodice, doslovno očeva kuća.
27. Ukoliko muž umre bez dece, Biblija ukazuje na obavezu njegovog brata prema udovici, odnosno na bratovljevu obavezu da je oženi? DA, to je leviratski brak.
28. U Bibliji se rečju ger oznažavala osoba koja je prozelit? NE, u Bibliji ova reč se koristi za stanovnike druge nacije, odnosno za ne-Jevreje koji su trajno naseljeni na teritoriji gde žive jevrejska plemena. Tek od vremena Drugog hrama koristi se za konvertite koji su prihvatili Judaizam.
29. Posle deset generacija zajedničkog života Egipćanima i Edomitima je bilo dozvoljeno da se žene Izraelkama? NE, posle tri generacije.
30. Naomi se smatra prototipom verskog konvertita? NE, već njena snaja Moavka Rut, koja nije želela da se posle muževljeve smrti vrati svom narodu.
31. Rabi Hija je blagonaklono gledao na prozelite? NE, zauzeo je tvrd stav prema prozelitima: „Ne verujte prozelitima dok ne prođe 24 generacije od konverzije jer je u njima još uvek urođeno zlo“.
32. Jovan Hirkan je bio jevrejski prvosveštenik i hašmonejski vladar Judeje? DA, vladao je Judejom od 135-104. pre n.e.
33. Da li je rabi Simeon imao negativan stav prema prozelitima? NE, Rabi Simeon o prozelitima priča sa velikom ljubavlju.
34. Edomci/Idumejci su za vreme Prvog hrama prešli u judaizam? NE, ceo narod Edoma je prisiljen da pređe u judaizam u vreme Drugog hrama.
35. Da li je rabi Nehemija imao pozitivan stav prema prozelitima? NE, zbog dosta gorkih iskustava sa prozelitima, mnogi koji su se prethodno divili prozelitima, na kraju su ih kleli kao neiskrene konvertite. Dobar tretman su uživali samo prozeliti koji su se preobratili iz verskog ubeđenja.
36. U istoriji je bilo slučaja da ceo jedan narod pređe u judaizam? DA, to su Edomci/Idumejci koji su prešli u judaizam u vreme Drugog hrama.
37. U molitvi amida blagoslov za dobrobit pravednih i pobožnih obuhvata i prozelite? DA, tokom talmudskog perioda, blagoslov za dobrobit pravednih i pobožnih u molitvi amida proširen je da obuhvati i prozelite.
38. Dobar tretman su uživali svi prozeliti, ma iz kog razloga su prešli u jevrejsku veru? NE, dobar tretman su uživali samo prozeliti koji su se preobratili iz verskog ubeđenja.
39. Da li se reformistički rabinat zalaže za masovno širenje jevrejske vere putem konverzije? DA, reformistički judaizam podržava ideju da su Jevreji u obavezi da judaizam propovedaju celom svetu i da privlače istomišljenike ne-Jevreje u jevrejsku zajednicu.
40. Ortodoksni rabinat se protivi prelasku ne-Jevreja u jevrejsku veru? NE, ali i dalje pruža veliki otpor prijemu budućih konvertita i pred njih stavlja vrlo stroge zahteve.
41. Pri prelasku u jevrejstvo reformatorski judaizam, poput konzervativnog i ortodoksnog judaizma, zahteva ritualno potapanje u mikvama i obrezivanje? NE, kod reformatorskog judaizma za konverziju je dovoljno da prozelit želi da postane Jevrejin i da pokaže nešto znanja o judaizmu.
42. Prilikom konverzije, ukoliko prozelit odbije da preuzme obavezu izvršavanja zapovesti, njegova konverzija neće biti važeća? DA, Ukoliko prozelit odbije da prihvati ove zahteve, njegova konverzija neće biti važeća.
43. Da li rabi Moše Fajnštajn misli da je nepridržavanje zapovesti u stvari neznanje o zapovestima? DA, nepridržavanje zapovesti vidi kao neku vrstu nepoznavanja i spreman je da, post facto, prihvati takvog konvertita.
44. Da li rabi Moše Fajnštajn misli da je nepridržavanje zapovesti u stvari nepoštovanje zapovesti? NE, nepridržavanje zapovesti vidi kao neku vrstu nepoznavanja i spreman je da, post facto, prihvati takvog konvertita.
45. Muškarac prozelit može da oženi Jevrejku, pa čak i svešteničku ćerku. DA, može.
46. Da li se prozelit mora odreći svog porodičnog stable pre prihvatanja jevrejske vere? DA, on otpočinje svoj život kao Jevrejin bez ikakvog bliskog rođaka što je izuzetno teško.
47. U knjizi Postanja/Berešit se govori o začeću i rađanju? NE, Bibliji nema informacija ni o začeću ni o rađanju, o ovome se raspravlja u Talmudu.
48. Prema jednoj talmudskoj homiliji, čovek je jedinstvo tri bića? DA, Boga, oca i majke. Od oca dobija belu supstancu od koje detetu nastaju kosti, žile, nokti, mozak i i beonjača. Majka mu daruje crvenu supstancu od koje su mu sačinjeni koža, meso, kosa, krv i rožnjača. Bog mu daje duh, dah, lepotu, vid, sluh i sposobnost da govori i hoda, razumevanje i pronicljivost. Kad čovek umre, Bog uzima nazad svoje delove a majci i ocu ostavlja njihove.
49. Prema jednoj talmudskoj homiliji čovek od oca dobija crvenu supstancu (koža, meso, kosa, krv, rožnjača)? NE, oca dobija belu supstancu od koje detetu nastaju kosti, žile, nokti, mozak i i beonjača.
50. Prema jednoj talmudskoj homiliji čovek od majke dobija lepotu i pronicljivost. NE, Bog mu daje duh, dah, lepotu, vid, sluh i sposobnost da govori i hoda, razumevanje i pronicljivost. Kad čovek umre, Bog uzima nazad svoje delove a majci i ocu ostavlja njihove.
51. Prema jednoj talmudskoj homiliji čovek od Boga dobija crvenu supstancu (koža, meso, kosa, krv i rožnjača)? NE, to dobija od majke.
52. Bog dodirom čini da fetus u majčinoj utrobi zaboravi učenja Tore pre nego da se rodi? NE, fetus u majčinoj utrobi prima sva učenja Tore, ali pre nego da se rodi, dodir anđela učini da sve zaboravi. Prema narodnom predanju, malo udubljenje iznad gornje usne predstavlja trag tog dodira.
53. Šalom zahar je obred davanja imena muškom detetu? NE, to je obred koji se i danas praktikuje i znači „mir (ili dobrodošlica) muškom detetu“. Obično se vrši uveče, prvog petka posle rođenja deteta, mada se u nekim mestima ovaj običaj praktikuje veče pre obrezivanja.
54. Da li su Jevreji sujeverni? DA, npr. običaj je nalagao da se konopac sedam puta izmeri oko groba uglednog rabina i da se onda njime obmota stomak trudnice što je trebalo da joj olaška trudnoću.
55. U Tori je dat detaljan prikaz fetusa u majčinoj utrobi? NE, dat je u Talmudu.
56. U jevrejskoj mitologiji ženski demon se zove Lila? NE, zove se Lilit.
57. Da li su Jevreji upražnjavaju različite magijske radnje? DA, npr. Da bi se odagnali zli duhovi, na primer, kredom su crtani magični krugovi na podu oko kreveta trudnice.
58. Da li Jevreji koriste amajlije/amulete? DA, posebno popularna amajlija u obliku dlana.
59. U Bibliji je propisano da žena ne sme da ima odnos prvih sedam dana posle porođaja ako je rodila žensko dete? NE, žena ne sme da ima odnos prvih sedam dana posle porođaja, ako je rodila muško dete, a četrnaest dana ako je rodila žensko dete.
60. Pravilo nalaže da se ime ženskom detetu daje samo u jednom slučaju, a to je kada njena majka po prvi put posle porođaja dođe u sinagogu. NE, to je samo jedan od običaja.
61. Abortus je dozvoljen po jevrejskim zakonima? Da, ako fetus ugrožava majčin život ili u slučajevima kada postoji verovatnoća da će dete po rođenju imati mentalne ili fizičke defekte.
62. Prema Tori vreme rođenja uticati na karakter deteta? NE, talmudsko je verovanje da će vreme rođenja uticati na karakter deteta.
63. Avram je bio prvi Jevrejin koji je obrezan osmog dana po rođenju? NE, obrezan je u svojoj 99 godini života kako bi izvršio Božiju zapovest.
64. Ako otac ne obreže dete, sudi mu bet din? DA, dužnost je svakog oca, Jevrejina, da mu se dete obreže. Ako to ne učini, sudi mu se na rabinskom sudu bet din-u.
65. Obrezanje je najbolje obaviti ujutru osmog dana po rođenju? DA, jer je tako uradio i Avram u želji da što pre izvrši Božju zapovest.
66. Obrezivanje Jevreja kroz istoriju je vršeno kontinuirano i bezpogovorno? NE, npr. Mojsije je propustio da obreže svog sina, u periodu dok je kraljevina Izrael bila pod uticajem kraljice Jezabel obrezivanje se nije vršilo, u doba Helenizma (4. – 2. vek p.n.e.) obrezivanje uglavnom nije praktikovano, itd.
67. Obrezivanje vrši šohet? NE, obrezivanje vrši moel.
68. Dete koje se ne obreže, a koje je rodila Jevrejka, smatra se nejevrejinom? NE, obrezanje nije sakrament i svako dete koje je rodila majka Jevrejka se smatra Jevrejinom bez obzira da li je obrezano ili nije.
69. Obrezanje se vrši samo osmog dana po rođenju? NE, ako je dete prevremeno rođeno ili je bolesno obred se odlaže do sedam dana po oporavku.
70. Moel mora biti pobožni Jevrejin? NE, ali bi bilo poželjno.
71. Baruh haba je molitva koja se izgovara pred bar micva? NE, dolazak deteta pred čin obrezanja se pozdravlja pesmom Baruh ha-ba („blagosloven bio onaj koji dolazi“).
72. Sandak za vreme obrezivanja sedi u Elijinoj stolici? NE, moel za trenutak stavlja dete na Elijinu stolicu. Stolica je namenjena proroku Eliji čiji duh prisustvuje svim obredima obrezivanja jer on je bio taj koji je optužio Izrael da ne izvršava ovaj zavetni ritual na šta mu je, po predanju, Bog rekao: „Zbog prevelikog truda se mi ugodiš, izneo si optužbe protiv Izraela da ne poštuju savez sa mnom; stoga ćeš ti od sada prisustvovati svakoj ceremoniji obrezivanja“.
73. Bog je rekao Mojsiju:„Zbog prevelikog truda da mi ugodiš, izneo si optužbe protiv Izraela da ne poštuju savez sa mnom; stoga ćeš ti od sada prisustvovati svakoj ceremoniji obrezivanja“? NE, nego proroku Eliji.
74. Sandak vrši obrezivanje? NE, sandak je kum koji drži dete pri obrezivanju.
75. Moel je kum koji dete pri obrezivanju? NE, moel je obučena osoba koja vrši obrezivanje.
76. Pri obrezivanju prvo se vrši mecica, a potom perija? NE, obrnuto.
77. Nož za obrezanje ima jednu oštricu? NE, ima dve oštrice kako bi se operacija obavila što bezbednije i bezbolnije.
78. Odmah po završetku obrezivanja, otac recituje blagoslov, „Blagosloven bio Ti, Gospode, Bože naš koji si nas prosvetio svojim zapovestima i koji si nam zapovedio da svoje sinove uvedemo u savez Avrama, našeg praoca“? DA.
79. Aškenazi prilikom obrezivanja izgovaraju i blagoslov Šehejanu? NE, nego Sefardi.
80. Majka koja je izgubila dvojicu sinova zbog obrezivanja ne sme da dozvoli obrezivanje sledećih sinova sve dok ne porastu? DA, jer kad porastu mogu bolje da podnesu takvu operaciju.
81. Ako su dve sestre izgubile svoje sinove zbog obrezivanja, ostale njihove sestre ne smeju da dozvole obrezivanje svojih sinova? DA, jer postoji bojazan od naslednog poremećaja koagulacije.
82. “Anđeo zaveta” je naziva Prorok Eliša (Jelisej)? NE, već prorok Elija (Ilija).
83. Detetu se daje ime 31. dana po rođenju? NE, nakon samog obrezanja.
84. U Bibliji prvorođeno muško dete ima poseban status u pogledu naslednih prava i određenih verskih propisa? DA
85. „Otkup“ prvog deteta se naziva *pidjon svujiim*? NE*, pidjon haben*.
86. Ceremonija *pidjon haben* se obavlja odmah nakon obrezanja? NE, obavlja se 31. dana po rođenju.
87. Prema Bibliji prvenac dobija 3 dela imovine dok ostala braća dobijaju po 1? NE, Prvenac dobija dve dela imovine svog oca dok sva ostala braća dobijaju po jedan deo.
88. Da li verski status prvorođenog muškog deteta proističe iz toga što je on „prvi plod životne snage svog oca“? NE, proističe iz toga što je on „prvi plod materice svoje majke“, odnosno prvo dete svoje majke.
89. Da li bet din može naterati oca koji ne želi da „otkupi“ svog prvenca da se povinuje ovoj obavezi (otkupu prvorođenog)? DA, Obaveza da otkupi svog prvenca pada na oca a ne na majku i bet din (rabinski sud) može naterati oca koji ne želi da plati da se povinuje ovoj zapovesti.
90. Ako muško dete ne bude otkupljeno do svoje bar micve, obavezu otkupa ima najstariji muški član porodice? NE, ako muško dete ne bude otkupljeno do svoje bar micve , ono je u obavezi da samo sebe otkupi.
91. „Otkup“ prvenca se vrši odmah nakon ceremonije brit mila? NE, vrši se 31. dana po rođenju prvenca.
92. Ceremonija „otkupa“ se odlaže ako 31. dan od rođenja prvenca pada samo na hodočasne praznike? NE, odlaže se ako je 31. dan šabat ili praznik kada nisu dozvoljene novčane transakcije.
93. Koen pet puta izgovara "tvoj sin je otkuljen" prilikom ceremonije otkupa i potom vraća dete ocu? NE, Koen onda tri puta izgovara:„“tvoj sin je otkupljen“, i vraća dete ocu.
94. Prvorođeni sin ćerke Levita i ne-Jevrejina mora da bude otkuplje? NE, jer veza majke Jevrejke i oca ne Jevrejina ne utiče na njen status.
95. Da li prvorođeni sin iz zabranjene veze, na primer iz veze Koena i raspuštenice, ima pravo na korist od svog statusa? DA, ima pravo na korist od svog statusa.
96. Ukoliko porodica ima samo žensku decu, da li onda vazi pravilo prerogativa? NE, prerogativi prvorođenog deteta ne važe za ćerku, čak ni u slučaju kad ona ima pravo nasledstva, odnosno kada su sva deca ženska, jer i tada se nasledstvo deli na jednake delove.
97. Oni koji nisu potomci sveštenika, a čije žene su ćerke Koena ili Levita, moraju, kao i svi ostali, da otkupljuju svoje prvence? NE, ne moraju da otkupljuju svog prvenca.
98. Ako je prvorođeno dete suviše malo da bi postilo pred Pesah, umesto njega može da posti samo njegov otac? NE, ako je dete suviše malo da bi postilo, umesto njega posti njegov otac, ali ako je i otac prvorođeni sin, onda umesto deteta posti njegova majka.
99. Biblijska obaveza je da otac otkupi svog prvorođenog sina tako što će platiti 5 srebrnjaka (šekela) bilo kom Levitu po svom izboru? NE, Biblijska obaveza je da otac otkupi svog prvorođenog sina tako što će platiti 5 srebrnjaka (šekela) bilo kom Koenu (svešteniku) po svom izboru.
100. Prvorođeni sin Koenove ćerke i ne-Jevrejina mora da bude otkupljen? DA, jer se njegova majka odrekla svog statusa i više nema privilegije svešteničkog staleža.
101. Jedina posebna verska obaveza novorođenog sina je da mora da posti na uoči Šavuota? NE, mora da posti uoči Pesaha, što je običaj ustanovljen u znak sećanja na čudotvorno preživljavanje prvorođenih u Egiptu.
102. Da li sin koji se rodi ocu prozelitu pre nego što je prešao u judaizam uživa prerogative prvenca? NE, jer se ne smatra da je on „prvi plod životne snage svog oca“.
103. Usvojiti dete i brinuti se o njemu smatra se jednim od najvećih dela cedaka? DA
104. U Bibliji ima više primera usvajanja dece? DA
105. Usvajanje je poznato u talmudskom pravu? NE, nije
106. Rabinski sud može da naloži da se maloletno dete udalji iz roditeljskog doma i da odredi usvojitelja koji će voditi brigu o njemu i njegovoj imovini? DA
107. Odgovornost za dete može da bude podeljena između nekoliko usvojitelja? DA
108. Prirodni roditelji po zakonu ostaju odgovorni za svoje dete do njegove 6. godine, iako je dete prešlo u ruke usvojitelja? DA
109. Dvoje dece koje je usvojio isti par mogu međusobno da sklope brak? DA, pod uslovom da među njima ne postoji rodbinska veza
110. DA li prirodo dete može da sklopi brak sa svojim usvojenim bratom ili sestrom? DA, može
111. Ako udata žena rodi dete sa čovekom koji nije njen muž, detetu će biti zabranjeno da jednog dana sklopi brak sa Jevrejinom/Jevrejkom? DA
112. U državi Izrael, usvajanjem se presecaju sve porodične veze između deteta i njegovih prirodnih roditelja? DA
113. Usvojitelji moraju biti najmanje 18 godina stariji od budućeg usvojenika? DA
114. Da li usvojena deca mogu da izgovaraju kadiš svojim usvojiteljima? DA, treba da ih poštuju kao svoje biološke roditelje
115. Da li je tačno da ženino svedočenje na sudu u većini slučajeva nije prihvatljivo? DA
116. Žena je oslobođena od izgovaranja jutarnje molitve (šaharit)? DA
117. Prema talmudskom zakonu, žena je mogla biti pozvana na čitanje iz svitka Tore u sinagogi? DA, međutim zbog „časti kongregacije“ to se nije dešavalo.
118. Žene su, po talmudskim propisima, bile oslobođene pravila da moraju da izučavaju Toru? DA
119. Prema biblijskim zakonima, muškarac može da se razvede od žene sa ili bez njenog pristanka? DA
120. Dete se smatra Jevrejinom ako mu je bar jedan od roditelja Jevrejin? NE
121. Žena je zadužena za paljenje Šabatnjih sveća? DA
122. Obaveza roditelja je da obrazuje svoju decu? DA
123. Da li je sistem masovnog obrazovanja postojao u Mojsijevo vreme? DA, ali je veliko pitanje da li su ljudi primali instrukcije o bilo čemu osim o osnovnim zakonskim propisima i njihovoj primeni
124. Hakel ceremonija je u antičko vreme podrazumevala javno okupljanje ljudi kako bi im se čitala Tora? DA
125. Šveštenik Jošua ben Gideon je osmislio obrazovni sistem i obezbedio kontinuitet u izučavanju Tore? NE, već Jošua ben Gamla
126. Mojsija je zakonima učio Bog posle čega je on podučavao svog brata Arona? DA
127. Da li su Ezrini skupovi i godišnja Hakel ceremonija bili događaji gde se deci u najvećoj meri prenosilo kulturno i versko nasleđe? NE, ipak je porodica bila ta koja je u najvećoj meri prenosila deci kulturno i versko nasleđe.
128. Šabat se često provodi u učenju? DA
129. Vrhunac edukativnog porodičnog iskustva svake godine je Jom kipur? NE, već Pesah
130. Sin mora da ima 18 godina da bi mogao da snosi krivičnu odgovornost? NE, nego 13
131. Od trenutka kad dečak prohoda otac bi trebalo da počne da ga uči? NE, od trenutka kada progovori
132. Dečak kreće u heder sa šest ili sedam godina? DA
133. Do polaska u heder, dečak pohađa vrtić i tu uči Toru? NE, do hedera dečaka podučava otac
134. Dečak uči slova u hederu? NE, nego ga uči otac čim napuni tri godine
135. Odmah posle detetovog petog rođendana dete uči hebrejska slova? NE, nego ga uči otac čim napuni tri godine
136. Dečak u svet odraslih prelazi kad napuni 13 godina? Ne, već 13 godina i jedan dan
137. Prvi pomen ceremonije u vezi bar micve potiče iz 15. veka? DA
138. Ceremonija povodom bar micve sastoji se od toga što se dečak poziva na javno čitanje Tore prvom prilikom kada se Tora čita posle njegovog 13. rođendana prema jevrejskom kalendaru? DA
139. Kod Jevreja iz Istočne Evrope, dečaka su obično pozivali na čitanje Tore za Šabat? NE, nego u ponedeljak ili četvrtak posle njegovog rođendana
140. Beseda „tefilin deraša“ bila je široko rasprostranjena kod Aškenaza? NE, kod Sefarda kada dečak za svoju bar micvu iskazuje zahvalnost svojim roditeljima za njihovu ljubav i brigu, a gostima za učešće u proslavi
141. Dečak mora da nosi tefilin tokom jutarnje molitve čim krene u versku školu? NE, nego od svoje trinaeste godine
142. Ceremonija za devojčicu, bat micva, uvedena je zvanično prvo u Nemačkoj? NE, u Francuskoj i Italiji
143. U mnogim kongregacijama organizuje se kolektivna bat micva? DA
144. Posle bar ili bat micve, dete ima pravo da vrši sve poslovne transakcije? DA
145. Da li se kroz vekove ceremonija venčanja menjala i dopunjavala? DA, mada su osnovni elementi ceremonije isti u svim zajednicama, još uvek postoje različiti običaji koji često odslikavaju različita kulturna nasleđa tih zajednica.
146. U Tori je detaljno opisana ceremonija venčanja na više mesta? NE, čin venčanja jednostavno se svodi na termin „uzimanje“ („kad čovek uzme ženu“; „ i ode čovek iz plemena Levi i on uze ćerku iz plemena Levi“) ili se ceremonija samo usput pominje ostavljajući nam da sami zamišljamo kakva je mogla biti.
147. U talmudsko vreme se čin venčanja se sastojao iz dva dela koja se zovu erusin i kidušin? Ne, sastojao se od veridbe (erusin ili kidušin) i od venčanja (nisuin).
148. U talmudsko doba nisuin je veridba? NE, to je venčanje.
149. U talmudsko doba kidušin je venčanje? NE, to je veridba.
150. U talmudsko doba erusin i nisuin su jedno isto? NE, erusin je veridba, a nisuin je venčanje.
151. U talmudsko doba posle ceremonije veridbe pošto se par smatrao venčanim, muž je morao da izdržava svoju ženu? NE, muž još uvek nije morao da izdržava svoju ženu.
152. U 20. veku ceremonija veridbe i venčanja su spojene u jedan čin? NE, nego u srednjem veku.
153. Šadhan je kum na venčanju? NE, to je provodadžija.
154. Bračnog druga biraju isključivo i samo roditelji? Ne, nego i rođaci, bračni posrednik ili sami budući supružnici.
155. Termin šadhan u značenju provodažije se prvi put pominje u Tori kada Jakov traži ženu? NE, nedgo u rabinskoj literaturi iz 13. veka, u nekoj raspravi o tome da li bi posrednik trebalo da primi naknadu čak i ako brak ne bude sklopljen.
156. Uslovi sklapanja braka su poznati pod nazivom kidušin? NE, nego tenaim, što doslovno znači uslovi.
157. Da li su se uslovi sklapanja braka/tenaim sačinjavali usmeno? NE, sačinjavali su se u pisanoj formi.
158. Da li je šidukin miraz? NE, to je formalna ceremonija veridbe muškarca i žene.
159. U ketubu se unosi samo podatak da je mladoženja dao miraz, ali ne i ukupna količina miraza? NE, unosi se ukupna količina miraza
160. Mohar je otkup neveste? DA, to je otkup neveste, biblijski običaj koji praktikuju Jevreji u muslimanskim zemljama.
161. Završetak ceremonije tenaim (dogovora uslova sklapanja braka) se kod Aškenaza završava lomljenjem čaše? NE, nego tanjira.
162. Sivlonot je razmena pokolona između mladenaca? DA.
163. Afrufen je običaj razmene miraza mladenaca? NE, to je ceremonija koja se praktikovala kod Aškenaza i u kojoj je mladoženji na Šabat pre i posle venčanja ukazivana čast da čita odlomke Tore u sinagogi.
164. Da li je bilo uobičajeno da se mlada i mladoženja viđaju pre same ceremonije venčanja? NE, treba da se uzdrže od viđanja.
165. Da li običaj da mladenci poste na dan vencanja? DA
166. Mišna propisuje da se devica udaje u sredu? DA, Prema jednom objašnjenju, to je zbog toga što su sudovi zasedali četvrtkom pa ako bi mladoženja ustvrdio da mlada nije bila nevina, mogao je odmah da se žali.
167. Prema Mišni, udovica se udaje u utorka? NE, udaje se u četvrtak tako da njen muž može da joj posveti najmanje tri dana, četvrtak, petak i Šabat pre nego što mora da se vrati na posao.
168. Velika micva je da se venčanje održi na Šabat? NE, brakovi se ne sklapaju na Šabat, jer bi zakonski aspekti ceremonije predstavljali skrnavljenje svetosti i nepovredivosti ovih praznika.
169. Dozvoljeno je sklopiti brak na praznik? NE, pošto nije dozvoljeno mešati jedan praznik s drugim, već se svaki mora slaviti zasebno, brakovi se ne sklapaju u dane praznika.
170. Mladenci za dan venčanja često biraju dane između Pesaha i Šavuota? NE, tokom brojanja omera (49 dana od Pesaha do Šavuota) se ne vančava. Jer je to period koji se obično povezuje sa kugom koja je odnela živote brojnih učenika rabina Akive
171. Prema talmudskom zakonu, ako na dan venčanja umre mladoženjin otac ili mladina majka, sahrana se odlaže do posle proslave venčanja? DA
172. Tokom venčanja u ortodoksnim zajednicama mladoženja nosi kitel na venčanju? DA, U nekim ortodoksnim krugovima mladoženja nosi kitel (belu togu), kao podsećanje na smrtnost čoveka
173. Ceremonija venčanja se obavlja samo u sinagogi? NE, može održati na bilo kom mestu, npr. na otvorenom
174. Rabin je obavezan na venčanju? NE, običaj nalaže da je potrebno da nadležni rabin svečano potvrdi sklapanje braka. Ipak, prisustvo rabina nije neophodno
175. Ceremonija bedeken di kale je otkup mlade? NE, spustanje vela na lice mlade od strane mladoženje.
176. Ketuba štiti interese oba mladenca ? NE, samo ženu
177. Mladoženja i mlada istovremeno koračaju ka hupa? NE, prvo ide mladoženja, a potom dolazi mlada.
178. Birkat esrusin je izgovara pre nego što mladoženja stavi veridbeni prsten mladoj na ruku? DA
179. Mladoženja stavlja veridbeni prsten svojoj nevesti na kažiprst leve ruke? NE, na kažiprts desne ruke.
180. Veridbeni prsten je često ukrašen dragim kamenjem? NE, ne sme da bude ukrašen bilo kakvim dragim kamenjem
181. Šetar je zamena za ketuba? NE, to je formalni dokument o veridbi i čita se pre početka veridbe.
182. Ako žena izgubi ketuba njen zajednički život sa mužem bio zabranjen, sve dok se ne sastavi nova? DA
183. Hupa može biti samo u obliku baldahina? NE, hupa je prvobitno bila šator, a u srednjem veku se nad glavom mlade raširio talit kao simbol zaštite koja će joj biti pružena
184. Ceremonija ševa berahot počinje punjenjem pehara za vino? DA
185. Jihud je ceremonija koja se obavlja pre veridbe? NE, obavlja na kraju ceremonije venčanja
186. Juhud se obavlja pred ulazak u hupa? DA
187. Tokom micva plesa muškarci koriste isključivo maramicu kako ne bi tokom plesa dodirnuli mladu? NE, koristi se i kaiš ili neka vrpca.
188. Badhan profesionalni zabavljač na svadbi? DA
189. Svadbeno slavlje za mladu koja nevina ulazi u brak mora da traje pune dve nedelje? NE, već nedelju dana
190. Tokom slavljeničke nedelje posle samog venčanja mladenci svaki dan izgovaraju ševa berahot? DA
191. Ako je u pitanju drugi brak za oboje supružnika tokom slavljeničke nedelje posle samog venčanja ševa berahot se izgovaraju svih sedam dana? NE, samo prvog dana
192. Prema Bibliji, veren muškarac može da bude mobilisan u vojsku koja ide u borbu? NE, ne može
193. U Izraelu mladoženja ne može biti pozivan u odbrambeni rat u godini posle venčanja? DA, poziva se.
194. Nevestin ulazak u njen novi dom obeležavan je ceremonijom u kojoj je mlada lomila jaja na pragu kuće? DA, to je samo jedan od brojnih običaja koji se upražnjavaju.
195. Leviratski brak je brak između udovice bez poroda i muževljevog brata? DA
196. Levir je preminuli muž? NE, to je brat preminulog koji ima obavezu da oženi njegovu udovicu ukoliko nisu imali poroda?
197. Jevama je preminuli muž? NE, jevama je udovica.
198. Kad levir ne želi da oženi jevama (udovicu svog brata) organizuje se ceremonija poznata pod nazivom erusin? NE, organizuje se ceremonija poznata pod nazivom halica.
199. Zakoni o leviratu odnose se samo na braću po ocu? DA
200. Za leviratski brak se organizuje ceremonija sa zavetom uz prstenovanje? DA
201. Sudsko veće koje obavlja ceremoniju halica se sastoji od 3 člana? NE, uobičajeno sudsko veće koje čine trojica ovlašćenih rabina za ovu priliku se proširuje za još dva člana
202. Da bi se obavila ceremonija halica, mora da prođe 31 dan od smrti muža? Ne, nego 91 dan
203. Levir skida specijalnu cipelu mladoj tokom ceremonije halica? NE, nego obrnuto.
204. Halica cipela mora ima nešto od metalnih delova? NE, mora da bude cela od kože, uključujući štepove, čvorove i kaiševe, i nije dozvoljeno da bilo šta na toj cipeli bude od metala
205. Levir halica cipelu navlači na desno stopalo? DA
206. Bet haluc ha-na’al znači „dom čoveka kome je obuvena cipela“? NE, nego „dom čoveka kome je skinuta cipela“?
207. Zakonito venčanje može obaviti i u slučaju da mlada ili mladoženja nisu prisutni? Da, prihvatljivo je, mada ne mnogo verovatno
208. Uslovni brak je skoro potpuno izbačen iz upotrebe? DA
209. Prema Bibliji gluvi i nemi mogu sklapati brak? NE, ne mogu
210. Slavlje kod samarićanskog venčanja traje 7 dana? DA, mladoženjina porodica proglašava nedelju dana slavlja, počev od Šabata koji prethodi venčanju
211. Veče drugog dana samarićanskog svadbenog veselja se zove „crvena noć“? Ne, nego veče trećeg dana
212. “Crvena noć” je noć mladinog i mladoženinog veselja? NE, to je noć mladinog veselja na samarićanskoj svadbi jer tada na sebi nosi crvenu odeću koja simbolizuje njenu nevinost
213. Sam čin samarićanskog venčanja se obavlja četvrtog dana slavlja? DA, jer je to dan kada je Bog stvorio sunce i mesec čiji su simboli mladoženja i mlada
214. Kod Samarićana mladoženja ketubu predaje mladi kao i kod svih drugih jevrejskih venčanja? NE, predaje je mladinom predstavniku, a to je obično njen otac
215. Na samarićanskom venčanju mladoženja dobija poklon od rabina? DA
216. Biblija i rabini smatraju da je seks po svojoj prirodi grešan i sramotan? NE, ni Biblija ni rabini ne smatraju da je seks po svojoj prirodi grešan ili sramotan.
217. Prema judaizmu seks je micva? DA, ako nije nezakonit.
218. Da li halaha dozvoljava mušku kontracepciju? NE, ni pod kakvim uslovima.
219. Rabinski učenjaci smatraju da je u redu pristupiti celibatu? NE, rabinski učenjaci smatraju da je celibat neprirodan.
220. Originalna forma ketuba potiče još iz biblijskih vremena? NE, nego iz srednjeg veka
221. U ketubu se unosi i iznos alimentacije i iznos miraza? NE, u najvećem broju slučajeva samo iznos alimentacije
222. Muži ima šest obaveza prema svojoj ženi i četiri prava koja ostvaruje od nje? NE, ima deset obaveza prema svojoj ženi i četiri prava koja ostvaruje od nje.
223. Prva obaveza muža je da spava sa svojom ženom? NE, nego da je izdržava.
224. Šesta obaveza muža se tiče iznosa koji muž mora da plati u slučaju razvoda? NE, šesta obaveza muža je da obezbedi novac i da izvrši sve druge radnje koje su neophodne kako bi izbavio svoju ženu iz zarobljeništva.
225. Sedma obaveza je dužnost muža da plati troškove sahrane svoje žene i druge povezane troškove kao što je trošak podizanja spomenika? DA
226. Deseta dužnost muža je da obezbedi izdržavanje za svoju udovicu i maloletnu žensku decu posle svoje smrti? NE, već muž prihvata obavzu da će miraz koji bi on nasledio ako bi ona umrla pre njega, posle njegove smrti pripasti samo sinovima iz tog braka.
227. Muža ima pravo na svojinu onoga što njegova žena nađe ili slučajno stekne? DA, ako ona nađe neku izgubljenu stvar, ona pripada njenom suprugu.
228. Muž ima pravo nad uživanjem svakog dela imovine svoje žene koji ona unese u brak? NE, samo na određene delove.
229. Muž je jedini i isključivi naslednik svoje žene, iz nasledstva su potpuno isključeni svi drugi, uključujući i njenu decu? DA
230. Moredet je žena koja je ostala udovica? NE, to je žena koja odbija da ima odnose sa svojim mužem.
231. Ako žena odbija da ima odnose sa svojim mužem punih 12 meseci, može biti odgovorna za razvod bez prava na beneficije predviđene ketubom? DA
232. Taharat ha-mishpaha je obredno pranje mrtvaca? NE, to je čistota porodice.
233. Nida je udovica? NE, žena kada ima menstruaciju.
234. Prema rabi Akivi dete začeto dok je majka bila nida je mamzer (kopile)? DA
235. Žena postaje „čista“ sedmog dana od početka mesečnog ciklusa? NE, nego tek kada se posle sedmog dana potopi u mikve.
236. Zava je žena koja ima menstruaciju 7 dana? NE, već žena kojoj krv ide duže od sedam dana
237. Žena može da ima seks kad prestane da krvari? NE, mora da prože još sedam „čistih dana“
238. Voda u mikve bi trebalo da bude prirodna? NE, ona mora da bude iz prirodnog izvora
239. Minimalna količina vode u mikve je 20 sea? NE, 40 sea.
240. Iako kupanje pod tušem ne može da zameni potapanje u mikve, kupanje u običnoj kadi može? NE
241. Svrha ritualnog potapanja je fizičko i duhovno čišćenje? NE, samo duhovno
242. Pre ritualnog potapanja, neophodno je pažljivo oprati celo telo? DA
243. Da bi voda u mikve bila prijatnija, žene stavljaju eterična ulja? NE, voda mora da bude potpuno čista
244. Prema jevrejskom zakonu, brak može da prestane samo razvodom? NE, nego razvodom ili smrću jednog od supružnika.
245. Posle smrti supruge, period vremena koji mora da prođe pre nego što preživeli supružnik može ponovo da sklopi brak je uvek isti? NE
246. Udovica ne može ponovo da se uda tri meseca posle smrti supruga? DA, ovo pravilo postoji da bi se izbegla svaka sumnja u pogledu toga čije je dete koje se posle toga rodi
247. Kada su u pitanju siromašna siročad, koja ne mogu da žive od zaostavštine svog oca niti je njihova majka udovica u stanju da ih izdržava, Talmud nalaže da zajednica mora da se bine o njima? DA
248. Biblija ne daje detaljan opis ceremonije razvoda? NE
249. U drevnom Izraelu, muž je mogao da se razvede od svoje žene po svojoj volji i da je otera? DA
250. U Bibliji se navodi više situacija kada je mužu zabranjeno da se razvede od svoje žene? NE, samo dve
251. Prema Bibliji muž može da se razvede od žene ako je lažno optužio da je imala odnose pre braka? NE, ne može
252. U biblijska vremena raspuštenica je mogla da se ponovo uda čak i za sveštenika? NE, nije mogla za sveštenika
253. Muškarac može da se razvede od svoje žene protiv njene volje? NE, ne može
254. Jevrejski razvod je čin bračnih strana, a ne odluka suda? DA
255. Razvod stupa na snagu uručenjem geta koji je sastavio i potpisao muž i kao takvog ga uručio svojoj ženi? DA
256. Praksa da se get piše na aramejskom, ali može i na bilo kom drugom jeziku? DA
257. Od trenutka kada je get napisan, muž i žena ne smeju da imaju sesualne odnose? DA
258. Get se piše u prisustvu jednog lokalnog rabina? NE, Get se piše u prisustvu dva svedoka a dva svedoka moraju da prisustvuju i uručenju ovog dokumenta (obično isti svedoci prisustvuju i pisanju i uručenju.)
259. Kad žena primi get, ona ga predaje sudu koji joj uručuje dokument u kome se navodi da je ona razvedena u skladu sa zakonom? DA
260. Da bi bio validan get mora da se na nekoliko mesta pocepa? DA
261. Kod razvoda je potrebno lično prisustvo oba supružnika? NE, može da se imenuje zastupnik
262. Get može biti napisan i uručen uslovn? DA
263. „Vezani“ get, danas nije u upotrebi? DA
264. Koen (sveštenik) može ponovo da oženi svoju bivšu ženu? NE, koeni ne mogu da ožene raspuštenicu, pa čak ni ako je njihova bivša žena
265. Pre ženidbe važno je proveriti porodicu buduće mlade? DA
266. Da li su se sve do uništenja drugog hrama 70. Godine nove ere celokupne genealoške liste svih sveštenika čuvale? DA, jer se u svešteničkim porodicama insistiralo na čistoj genealogiji bez primesa
267. Kezaza je ceremonija koja se vrši ako se jedan od braće oženio ženom koja mu ne odgovara? DA
268. Biblijski i rabinski zakoni jasno definišu veze koje su zabranjene? DA
269. U judaizmu incestna veza podrazumeva i odnos sa ženom strica? DA
270. U judaizmu incestna veza podrazumeva i odnos sa ćerkom usvojene ćerke? DA
271. Prema Bibliji lezbijski odnos se smatra najtežim zločinom? NE, u Bibliji se ovakav vid odnosa ne spominje
272. Talmudski zakon lezbejski odnos zabranjuje i kažnjava batinama? DA
273. Preljuba udate žene (ako je prethodno upozorena) predstavlja najteže krivično delo? DA
274. Kad može da se dokaže (ili pretpostavi u slučaju verene žene pre nisuin) da je preljuba izvršena protiv njene volje, odgovornost snosi samo njen ljubavnik? DA
275. Kad nije bilo prethodnog upozorenja, a preljuba je izvršena uz obostranu saglasnost, ženi se zauvek zabranjuje da bude i sa ljubavnikom i sa mužem? DA
276. Dete rođeno u incestnoj ili preljubničkoj vezi je mamzer? DA
277. U rabinskoj literaturi „prostitutski odnos“ je odnos u braku koji se nije upražnjavao prema jevrejskom zakonu? DA
278. Silovanje je samo po sebi krivično delo u jevrejskom zakonu? NE, nije
279. Udata žena koja je silovana postaje zabranjena za svog muža i on mora da se razvede od nje? NE
280. Brak sa ne-jevrejskim partnerom je važeći? NE
281. Ceremoniju „Iskušenje ljubomore“ izvode rabini? NE, izvodili su je koeni u Hramu.
282. Ako je ženska osoba mlađa od dvanaest godina i šest meseci, ali starija od tri godine, silovatelj je dužan da njenom ocu plati pedeset srebrnih šekela kao i naknadu za bol i sramotu? DA
283. Zona je žena koja ima incestnu vezu? DA
284. Zabranjeno je ženiti se sa trudnom ženom? DA
285. Dete rođeno u vezi oca mamzera i majke ne-Jevrejke biće ne-Jevrejin, a ne mamzer, tako da posle propisne konverzije u judaizam dete može da stekne status legitimnog prozelita? DA
286. Žena Karait koja se razvela prema karaitskom zakonu u suštini nije razvedena i svako dete koje kasnije rodi drugom mužu će onda biti mamzer? DA
287. Bene Izrael su Jevreji Krima? NE, Jevreji u Indiji
288. Micva je ako dva brata ili dve sestre sklope svoje brakove istog dana? NE, to je zabranjeno
289. Biblija ograničava pravo muškarca da ima više od jedne žene? NE, ne dozvoljava poligamiju
290. Poligamiju su praktikovali Aškenazi? NE, nego Sefardi
291. Kod Sefarda se u ketubu unosi posebna odredba kojom se mužu zabranjuje da oženi još jednu ženu, osim uz saglasnost svoje prve žene ili uz dozvolu suda? DA
292. Država Izrael je donela zakon kojim je propisala monogamiju kao obaveznu? DA
293. Da li se građanski brak rangira jednakim braku ugovorenom prema jevrejskom zakonu? NE
294. U slučaju da je sklopljen građanski brak, da li je razvod po jevrejskim običajima neophodan? NE
295. Kada je u pitanju maloletni muškarac, pravilo je da niko ne može da ugovori brak umesto njega? DA
296. Otac maloletne devojke može ugovoriti brak za nju dok ne navrši dvanaest godina i šest meseci? DA
297. Da li maloletna osoba ima mogućnost da izvrši čin venčanja? NE
298. Devojčica sama može da ugovori svoj brak dok je u statusu naara?
299. Naara je staus žene dok ima mesečni ciklus? Ne, to je status devojčice od dvanaestog rođendana pa narednih šest meseci
300. Od 1950. muškarcu je zabranjeno da ugovori brak sa devojčicom ispod šesnaest godina, a i njenom ocu je zabranjeno da joj dozvoli da se uda? Da, to pravilo je propisala Nacionalna rabinska konferencija i usvojila u Jerusalimu 1950.
301. Prema zakonu o braku države Izrael, svako ko oženi devojku mlađu od sedamnaest godina ili pomaže u proslavi takvog venčanja u bilo kom svojstvu (na pr. kao rabin ili kantor) počinio je krivično delo koje se kažnjava zatvorom ili novčanom kaznom? DA
302. Ketuba započinje unosom imena mladenaca, a potom se upisuje datum, pa mesto gde je obavljeno venčanje? NE, prvo se upisuje datum (dan, mesec, godina)
303. Ketuba započinje unosom datuma venčanja po julijanskom kalendaru? NE, već se unosi datum od stvaranja sveta
304. U ketubu se unosi miraz izražen u novčanoj jedinici koja se zove sea? NE, nego zuz.
305. Tenaim potpisuju mlada i mladoženja? DA, i dva svedoka
306. Ketuba de'irkesa je tip ketube sa Orijenta? NE, ova ketuba se piše kada se originalna izgubi ili bude uništena